Թրամփի ստորագրած փաստաթղթում նշվում է, որ ապաստան ստանալու համար դիմում ներկայացնելու արգելքը ժամանակավոր բնույթ է կրում և տարածվում է միայն այն անձանց վրա, որոնք անօրինական ճանապարհով են հատել ամերիկա-մեքսիկական սահմանը: Սա նշանակում է, որ եթե օտարերկրյա քաղաքացին հատի սահմանն օրինական ճանապարհով, իսկ այնուհետև դիմի իշխանություններին և ապաստան խնդրի, ապա նա կարող է դիմում ներկայացնել փախստականի կարգավիճակ ստանալու համար: